༄༅། །སངས་རྒྱས་ཀྱི་མཚན་བསྡུས་པ་བཞུགས་སོ། །
དེ་བཞིན་གཤེགས་པ་རྒྱལ་བ་ཤཱཀྱ་ཐུབ། །ཚེ་དང་ཡེ་ཤེས་དཔག་མེད་རྣམ་པར་
ངེས། །སངས་རྒྱས་འོད་དཔག་མེད་དང་རིན་ཆེན་ཏོག །དཔལ་གྱི་སྙིང་པོ་རྣམས་ལ་ཕྱག་
འཚལ་ལོ། །སངས་རྒྱས་རྡོ་རྗེ་རབ་འཇོམས་ཟླ་འོད་དང༌། །འགྲོ་བ་ཐམས་ཅད་ཡོངས་སུ་
སྦྱོང་བའི་རྒྱལ། །མིག་ནི་ཡོངས་སུ་སྦྱོང་བའི་རྒྱལ་པོ་དང༌། །སངས་རྒྱས་མེ་ཏོག་དཔལ་
ལ་ཕྱག་འཚལ་ལོ། །ས་འཛིན་རྒྱལ་པོ་རིན་ཆེན་གཙུག་ཏོར་ཅན། །མི་འཁྲུགས་པ་དང་
བདེ་བ་ཆེན་པོ་ཐོབ། །ཟླ་ལྟར་དཀར་བ་རྣམས་ལ་ཕྱག་འཚལ་ལོ། །སངས་རྒྱས་ཉི་འོད་
པདྨའི་བླ་མ་དང༌། །རིན་ཆེན་འོད་ཟེར་ཟླས་བརྒྱན་མཁས་གཟི་དབྱངས། །མེ་ཏོག་འོད་
ཀྱིས་རྣམ་གནོན་མངོན་པར་མཁྱེན། །མེ་ཏོག་རྒྱས་པ་ས་ལའི་རྒྱལ་པོར་འདུད། །སངས་
རྒྱས་ཟླ་བའི་དཀྱིལ་འཁོར་རྣམ་པར་དག །རབ་ཞི་མཁས་པ་གཟི་བརྗིད་དབང་ཕྱུག་རྒྱལ། །
བརྩོན་འགྲུས་གྲངས་མེད་ཡང་དག་རབ་ཏུ་གནས། །སྐལ་བཟང་སངས་རྒྱས་སྟོང་ལ་ཕྱག་
འཚལ་ལོ། །གསེར་ལྟར་སྣང་བ་ཡན་ལག་བླ་མ་དང་། །དཔའ་བརྟན་པའི་སྡེ་མཚོན་ཆས་
ཉོན་མོངས་སེལ། །དཔལ་གྱི་སྙིང་པོར་སྣང་བ་ཉི་ཟླའི་སྒྲོན། །སངས་རྒྱས་ཀུན་ཏུ་སྤོས་ལ་
ཕྱག་འཚལ་ལོ། །སྨན་གྱི་བླ་མ་བཻཌཱུརྻ་ཡི་རྒྱལ། །ངན་སོང་ཡོངས་སྦྱང་གཟི་བརྗིད་རྒྱལ་
པོ་དང༌། །རྣམ་པར་སྣང་མཛད་དོན་ཐམས་ཅད་འགྲུབ་པ། །མྱ་ངན་མེད་མཆོག་དཔལ་ལ་
ཕྱག་འཚལ་ལོ། །སངས་རྒྱས་སེམས་ཅན་ཐམས་ཅད་སྡུག་པར་མཐོང༌། །རྣམ་པར་རྒྱལ་
དབྱངས་བཟང་པོ་དམ་པའི་དཔལ། །ཙནྡ་ལ་བཞུད་ཡོན་ཏན་ཐམས་ཅད་འབྱུང༌། །ཟླ་
རྒྱས་དྲི་མ་མེད་ལ་ཕྱག་འཚལ་ལོ། །མྱ་ངན་མེད་པ་སྣང་བ་ཡོངས་སུ་དག །སངས་རྒྱས་
42

བསྟོད་ཚོགས་དང་གསོལ་འདེབས་སྐོར།
ཚེས་ཀྱི་བླ་མ་ཡོན་ཏན་ཆེ། །རྒྱལ་བའི་མེ་ཏོག་མཆོག་མཛད་པདྨའི་སྡེ། །ཡང་དག་བླང་
བརྒལ་ཐེ་ཚོམ་གཅོད་ཕྱག་འཚལ། །པདྨ་དམ་པ་རྣམ་པར་འཕྲུལ་པའི་དཔལ། །སངས་རྒྱས་
རིན་ཆེན་དག་པ་འབྱུང་བའི་དཔལ། །ཏཱ་ལའི་རྒྱལ་པོ་མངོན་པར་འཕགས་པའི་དཔལ། །
རྒྱལ་ཆོས་ནམ་མཁའི་སྒྲོན་མར་ཕྱག་འཚལ་ལོ། །རིན་ཆེན་ཐམས་ཅད་ཀྱིས་བརྒྱན་གཟུགས་
འཛིན་པ། །ལ་སོགས་ཕྱོགས་བཅུ་དུས་བཞིའི་རྫོགས་སངས་རྒྱས། །རྡུལ་གཅིག་སྟེང་ན་
རྡུལ་སྙེད་བཞུགས་རྣམས་ལ། །གུས་པས་ཕྱག་འཚལ་མཆོད་ཅིང་སྐྱབས་སུ་མཆི། །སྤྱན་
རས་གཟིགས་དང་མཐུ་ཆེན་ཐོབ་ལ་སོགས། །ཕྱོགས་བཅུའི་རྒྱལ་སྲས་ཉན་རང་འཕགས་
ཚོགས་ལ། །རྡུལ་སྙེད་ལུས་ཀྱིས་ཕྱག་འཚལ་སྐྱབས་སུ་མཆི། །བདག་སོགས་འགྲོ་ཀུན་
བྱང་ཆུབ་ལས་མི་ལྡོག །སྲས་བཅས་རྒྱལ་བའི་རྣམ་ཐར་འགྲུབ་བྱིན་རློབས། །འོད་དཔག་
མེད་མགོན་རང་བྱུང་ཡེ་ཤེས་སྐུ། །སྙིང་ལ་དབྱེར་མེད་བཞུགས་པའི་འོད་ཟེར་གྱིས། །
འཁྲུལ་སྣང་འཁོར་བའི་མུན་པ་མ་ལུས་པ། །མཉམ་ཉིད་བདེ་ཆེན་དབྱིངས་སུ་དག་པར་
མཛོད། །ན་མོ་བྷུདྡྷ་ཡ། ན་མོ་དྷརྨཱ་ཡ། ན་མོ་སངྒ་ཡ། དགེའོ།། །།